
Narva Linnavolikogu 26.01.2007.a otsuse nr 6 
„Maaüksuse Tuleviku tn 9 munitsipaalomandisse 
taotlemine“  kehtetuks tunnistamine
1. Asjaolud ja menetluse käik 

Lähtudes olemasolevatest kinnistute piiridest, maakorralduse nõuetest ja linna üldplaneeringus (kehtestatud Narva Linnavolikogu 28.11.2001.a määrusega nr 92/49) välja töötatud linna rohevõrgustiku kaardist, moodustati Tuleviku tn 9  maaüksus pindalaga 11070 m2, maa sihtotstarbega sotsiaalmaa. Narva Linnavolikogu 26.01.2007.a otsuse nr 6 alusel esitati Ida-Viru Maavanemale taotlus Tuleviku tn 9 maaüksuse pindalaga 11070 m2, maa sihtotstarbega sotsiaalmaa, Narva linna munitsipaalomandisse andmise kohta. 
Kuna Narva linna üldplaneeringu maakasutusplaanil oli taotletava maaüksuse piires nähtav ka ärimaaks määratud maa-ala,  lükkas Ida-Viru Maavanem oma 21.05.2007.a kirjaga nr 1.2-25/1656-2 Tuleviku tn 9 maaüksuse munitsipaliseerimise menetluse edasi kuni  taotletava maaüksuse sihtotstarbe täpsustamiseni, kas siis detailplaneeringuga või uue üldplaneeringuga.
Narva Linnavolikogu 22.11.2012.a otsusega nr 132 on kehtestatud Vanalinna linnaosa üldplaneering, mille  maakasutusplaani koheselt on Tuleviku tn 9 maaüksuse sihtotstarve sotsiaalmaa – üldkasutatav maa. 

Lähtudes Vanalinna linnaosa üldplaneeringust ja Vabariigi Valitsuse 23.10.2008a. määrusest nr 155 „Katastriüksuse sihtotstarvete liigid ja nende määramise korra“ muudetakse Tuleviku tn 9 maaüksuse piire ning pindalat.
Üheks Narva Linnavolikogu 26.01.2007.a otsuse nr 6 vastuvõtmise aluseks oli Narva Linnavolikogu 30.09.2004.a määrusega nr 44/40 kinnitatud linna arengukava aastateks 2004-2007, mis on praeguseks aegunud. 26.09.2007.a on Narva Linnavolikogu määrusega nr 36 kinnitatud uus arengukava aastateks 2008-2017.
Lähtudes ülaltoodust tuleb Narva Linnavolikogu 26.01.2007.a otsus nr 6 „Maaüksuse Tuleviku tn 9 munitsipaalomandisse taotlemine“ lugeda aegunuks ning tulenevalt sellest tunnistada see kehtetuks.
2. Õiguslikud alused 

2.1. Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

2.2. Vastavalt Haldusmenetluse seaduse § 70 lõikele 1 haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

3. Otsus
Tunnistada kehtetuks Narva Linnavolikogu 26.01.2007.a otsus nr 6 „Maaüksuse Tuleviku tn 9 munitsipaalomandisse taotlemine“.
4.Rakendussätted
4.1. Otsus jõustub teatavakstegemisest.
4.2. Otsust  on võimalik vaidlustada Tartu Halduskohtu Jõhvi kohtumajas 30 päeva jooksul alates    jõustumisest.

